מסכת כתובות דף קג עמוד א

**יומו האחרון של רבי יהודה הנשיא[[1]](#footnote-1)**

1. **ההקשר לסוגיה**

"הא דמייתי הכא פטירתו של רבי, נראה מהירושלמי (ה"ג) שהטעם לפי שאמרו שם: שלשה דברים צוה רבי בשעת פטירתו: **אל תזוז אלמנתי מביתי**... ואקשינן עלה ולאו מתניתין היא אלמנה שאמרה אי אפשי לזוז מבית בעלי וכו', אמר רבי יוסי דלא לימרון ביתא דנשיותא היא משתעבדא לנשיותא[[2]](#footnote-2)". כלומר: "כיון שביתו של רבי היה מיוחד לנשיאים, ס"ד שישכרו לה בית אחר. מש"ה ציוה להם דאפ"ה לא תזוז מאותו בית. מיהו כיון דלא מייתי הא מילתא בשמעתין בפירוש, נראה דאגב דאיירי הכא בענין אשת האב לאחר מיתה, קתני לה נמי הכא. דצריך ליזהר בכבוד אשת האב לאחר מיתה אף במאי דלא הוי מעיקר חיובא[[3]](#footnote-3)".

1. **מגורי אשת רבי בביתו**

הגמרא מספרת כי רבי ציווה בצוואתו: "הזהרו בכבוד אמכם". ומבררת: "דאורייתא היא דכתיב: כבד את אביך ואת אמך! אשת אב הואי. אשת אב נמי דאורייתא היא, דתניא: כבד את אביך ואת אמך, את אביך - זו אשת אביך, ואת אמך - זו בעל אמך, וי"ו יתירה - לרבות את אחיך הגדול! הני מילי מחיים, אבל לאחר מיתה לא".

בפשטות כיבוד אשת אב בחיים הוא מן התורה, וכך גם כבוד אח גדול. אולם הרמב"ם פוסק:

"חייב אדם לכבד את אשת אביו אף על פי שאינה אמו כל זמן שאביו קיים שזה בכלל כבוד אביו.. אבל לאחר מיתתה אינו חייב, **ומדברי סופרים** שיהיה אדם חייב בכבוד אחיו הגדול ככבוד אביו[[4]](#footnote-4)". הכסף משנה מציע, כי ההבדל עשוי לנבוע מדרך הלימוד:

"דאשת אביו ובעל אמו, כיון דמ'את' מרבינן להו- ככתובים מפורשים דמו. אבל אח גדול דלא מייתינן לה אלא מדרשה דוי"ו, לא חשיב ככתוב מפורש בתורה אלא מד"ס". לדעת הרדב"ז, מדובר רק בדרך הלימוד, שמוגדרת 'דברי סופרים' לדעת הרמב"ם, גם כשהדין דאורייתא. אבל החיוב הוא מן התורה. אולם בספר חרדים[[5]](#footnote-5) כתב שהחיוב דרבנן.

המאירי סבור, שאפילו כבוד אשת אב הוא דרבנן, והלימוד הוא רק 'דרך סמך'.

1. **כבוד אח**

נראה, שכבוד אם חורגת, הוא סעיף של כיבוד האב[[6]](#footnote-6), ולכן תוקפו יורד לאחר מיתת האב.

אולם כבוד אח גדול, אין סיבה לסייג אותו לחיי האב בלבד. אולם מדברי הרמב"ן עולה אחרת:

"לפי שהוא גנאי להם שיתבזו תולדותם והם מצטערים בזה הרבה. ומנהג כל האנשים ליסר בניהם לנהוג כבוד בגדוליהם. וכן נראה שלא נתרבה בו"ו יתירה אלא **כעין מה שנתרבה בעיקר התיבה**, ואם כן הכל חוזר אל כבוד האבות[[7]](#footnote-7)". לפי דברים אלו, כבוד האח הוא חלק מכבוד האב, וחל רק בחייו. כמו כן, אולי האב יוכל למחול עליו[[8]](#footnote-8). בפתחי תשובה[[9]](#footnote-9) סבור שהרמב"ם חולק על כך. השולחן ערוך[[10]](#footnote-10) כותב בעקבות הרא"ש שהחיוב כולל אחיו מאמו. לגבי אחות, בעל שבות יעקב פטר, כיוון שלדעתו הכבוד קשור לדיני ירושה, ומיועד לבכור בלבד. לעומת זאת בברכי יוסף סבור שהחיוב כולל גם אחיות וגם אחים גדולים יחסית, גם אם אינם בכורים.

1. **אשת אב לאחר מיתה** בשיטה מקובצת עומד על סתירה בדברי רש"י בין מהדורות שונות. בראשונה כתב שקיים חיוב כיבוד מדרבנן. "כך כותבים..הסמ"ק.. ובעל ספר חרדים..ו..בעל שו"ת שבט הלוי.. בדעת המאירי. אולם בעל השיטה מקובצת מקשה, שלא מסתבר שרבי הוצרך להזהיר על דבר שחיובו דרבנן[[11]](#footnote-11)". לכן הוא מצדד בגישת המהדורה השניה, שאין חיוב כלל. כך משמע גם ברמב"ם, שסייג את החיוב לחיים בלבד. הטור כתב 'מצווה לכבדם', והיא מצוות רבי[[12]](#footnote-12). השו"ע מסתפק בהגדרת כיבוד זה כ'דבר הגון'**.**
2. **רבי בביתו לאחר מותו**

"נר יהא דלוק במקומו, שולחן יהא ערוך במקומו, מטה תהא מוצעת במקומה. מאי טעמא? כל בי שמשי הוה אתי לביתיה, ההוא בי שמשא אתאי שבבתא קא קריה אבבא, אמרה אמתיה: שתיקו, דרבי יתיב! כיון דשמע שוב לא אתא, שלא להוציא לעז על צדיקים הראשונים".

 ארבע הדרישות רמז בהם: " ר"ת של אותיות נשמ"ה, נר, שלחן, מיטה, הם שמשוני.. נר - אפש"ל בפשיטות דהכוונה על **תורה**, שיהא "דלוק במקומו" שיאיר הלאה לכל הדורות, רבי גדול הדור סידר המשניות לכל הדורות. שלחן - שנוכל הלאה להחזיק ב**אחדות**, שיהיה הלאה "ערוך במקומו".. מיטה - "תהא מוצעת במקומה", **הקדושה וטהרת המשפחה**[[13]](#footnote-13)".

המהר"ל מסביר, שרוחניות של רבי הופיעה: "עלה רוחו ונשמתו לשם, ודוקא בי שמשי מפני שהשבת הוא מסוגל להראות הרוחנית בעולם ו..בלילה נגלי' הרוחניות בעולם יותר ממה שהוא ביום". אולם במהרש"א משמע שמדובר על קיום מוצק יותר: "כאילו הוא חי וקיים לעולם שע"כ נקרא הוא רבינו הקדוש וקדושה בטלה באותו יום כדלקמן וע"פ שאמרו פרק חלק קדוש יאמר לו כל הכתוב לחיים מה קדוש קיים לעולם אף הן קיימים לעולם".

 רבי עקיבא איגר ראה בביקורו של רבי עובדה פיסית מוחלטת: "והיה נראה בבגדי חמודות שהיה לובש בשבת, **ופוטר את רבים בקידוש היום,** ולא כשאר מתים שהם חפשים ממצוות כי צדיקים חיים ופוטרים בקידוש. ספר חסידים סי' תתשכז". שהיה ממש בגוף, וחייב במצוות[[14]](#footnote-14). ויש לעיין, מדוע זכה דווקא רבי להופעה נשגבת כזו, וכיצד בטל הדבר מפני דבר מועט. מכל מקום מסביר הרב יהונתן אייבשיץ לפי זה את ההמשך: "וזהו מאמרם: 'כל האומר נח "נפשיה" דרבי- נפשו דייקא -ידקר בחרב, כי ידעו דנפשו של רבי תשאר למטה עם בני דורו. ובר קפרא רצה לעורר הספד על העדר רבי, קרע ואהדר קרעה לאחוריו. להורות, כי באמת בדור הזה אין כ"כ נרגש העדר רבי כי עדיין **נפשו שוכנת בגופו,** אבל דורות הבאים "**אחריהם**" הם ירגישו בחסרון רבי והם ישארו לאנחה, ולכך שם את הקרע לאחוריו להורות על הדורות שלאחריהם[[15]](#footnote-15)".

1. **משמשיו של רבי**

 "יוסף חפני, שמעון אפרתי, הם שמשוני בחיי והם ישמשוני במותי. סבור מינה, בהדין עלמא הוא דקאמר, כיון דחזו דקדים ערסייהו לערסיה, אמרי: שמע מינה לההוא עלמא הוא דקאמר, והאי דאמר הכי? דלא לימרו: מילתא הואי להו, ועד האידנא נמי זכותו דרבי הוא דאהניא להו". בעל ההפלאה מבאר בשם אביו, שמצד אחד אסור להשתמש בשמש עם הארץ[[16]](#footnote-16), ומצד שני, הזהירו: "ודאשתמש בתגא חלף, תני ריש לקיש: זה המשתמש במי ששונה הלכות[[17]](#footnote-17)". על כן אמרו שם: "אמר עולא: לשתמש איניש במאן דתני ארבעה, ולא לשתמש במאן **דמתני** ארבעה". לכן בחר באיש חיפה ובאיש אפריים, כיוון ש"אמרינן בסוף מגילה אנשי בית חיפה **לא מוקמינן מורה מינייהו**, משום דלא דייקי לישנא, לכך לקח ליוסף חפני לשמש מפני שהי' **מן חיפה** דלא מתני בודאי, כיון דלא מוקמינן מורה מינייהו. גם ב**אפרתי** מצינו דלא הוי דייקי לישנא, כדאיתא בשופטים [יב ו]".

1. **האשכבה של רבי**

ההוא יומא דאשכבתיה דרבי, נפקא בת קלא ואמרה: כל דהוה באשכבתיה דרבי מזומן הוא לחיי העוה"ב. ההוא כובס[[18]](#footnote-18) כל יומא הוה אתי קמיה, ההוא יומא לא אתא, כיון דשמע הכי, סליק לאיגרא ונפל לארעא ומית, יצתה בת קול ואמרה: אף ההוא כובס מזומן הוא לחיי העולם הבא.

בעלי התוספות מבארים, כי מדובר במדרגה מיוחדת: "מזומן לחיי העולם הבא - תימה והלא כל ישראל יש להם חלק לעוה"ב? ופירש הרב ר' מאיר כל היכא דאמר מזומן לחיי העולם הבא- היינו בלא דין ובלא יסורין".

בעל ההפלאה מבאר: "ע"פ מ"ש בסוף פ' המדיר בשם מהרש"א, ז"ל דכשהצדיק נענש בשביל הדור ומכפר עליהם הוא נוטל מחלקם בגן עדן.. אך העוסקים בהספד בכל נפשם ומתמרמרים על פטירתו מתכפר להם כדאיתא בשבת פרק האורג [שבת קה ב], וזהו שיצאה בת קול על כל דהוי בהספדא רבא שהי' באשכבתי' לא ינוכה חלקו ומזומן לחיי עה"ב. ואפשר דמטעם זה ההוא כובס השליך נפשו מנגד שלא ניחא לי' בחיי העה"ז שיגן עליו מיתת הצדיק"

 המהרי"ט תמה על מעשהו של הכובס: "היאך חבל בעצמו והלא אפי' בשעת מיתה אמרו מוטב שיטלנה מי שנטלה ולא יחבול בעצמו והאיך אמר לו שמזומן לעה"ב"?

בשיטה מקובצת מבאר על פי הירושלמי, שהכובס רצה לכפר על חילול השבת:

"גרסינן בירושלמי: ר' נתן בשם ר' מנא: מעשה נסים נעשו באותו היום. ערב שבת היה, ונכנסו כל העיירות להספידו ואישרוניה תמני עשרי כנסיות, ואתוני' לבית שרייה. ותלא לון יומא, עד שהיה כל אחד ואחד מגיע לביתו וממלא לו חבית של מים ומדליק את הנר. כיון ששקעה חמה קרא הגבר. שריין מציקין. אמרין: 'דלמא דחלינן שבתא'? אתא בת קול ואמרת להון: 'כל מי שלא נתעצל בהספידו של רבי יהא מבושר לחיי העולם הבא בר מן קצרא'. כיון דשמע כן, סליק לאיגרא וטליק גרמי' ומית. נפקת ברת קלא ואמרת: ואף קצרא[[19]](#footnote-19) ע"כ.

והשתא ניחא שהרג הכובס את עצמו מדעת **משום דחילל שבת** ולא נתעסק בהספידו. ולהכי סליק לאיגרא ונפל לאגמא ומית דהיינו סקילה כדין המחלל שבת".ב'נופת צופים[[20]](#footnote-20)' הרבה לתמוה על רעיון זה: "צ"ע דהא אותו כובס "**שוגג"** היה, בדעשה מלאכה בליל ש"ק משום שלא שקעה השמש ואטו עונשו ע"ז "בסקילה"? **ויותר נר' דהיה אנוס** ולא רק שוגג, דאטו היה צריך להעלות בדעתו שכעת שבת אם השמש עדיין לא שקעה?.. ובפרט שלא ידע ההוא כובס שמת רבי .. ועוד יל"ע הא אפי' אם יחלל אדם לש"ק במזיד, **אטו זהו רצון התורה שישלח ידו "בנפשו"** כדי "שיתכפר" לו, הא צריך להתוודות ולהחרט ע"ז ולקבל על העתיד שלא ישוב על כסלו.. וזהו דרכה של "תשובה וכפרה" ולא להרוג את עצמו[[21]](#footnote-21)". הבן איש חי מפרש שהכובס רצה רק להטיל מום בעצמו, וגם זה ייפלא בעיני.

המהר"ל מפרש שההתאבדות היא רוחנית. מאס הכובס בחיים, ועשה לו הקב"ה רצונו.

"נראה כי כובס זה רשע היה רק שהוא מוכן לתשובה, ולכך נקרא כובס שהוא מוכן להלבין את מלבושיו ומדותיו שיהי' נקי לעולם הבא, והיה מצער מאד על שלא הי' באשכבתי' דרבי וזה היה הכביסה מן החטאים כמו שאמר (קהלת ט') בכל עת יהיו בגדיך לבנים וכו'. ופי' נפל מאגרא, פירושו שהיה מצטער מאד והפיל נפשו למיתה, ובשביל כך מת בשביל שמסר עצמו למיתה בשביל גודל צערו וזהו דנפל מאגרא ומת כי **הפיל עצמו מאגרא הוא מדרגת החיים, ומסר עצמו למיתה**, ולכך יצא בת קול שהוא מזומן לחיי עה"ב[[22]](#footnote-22)".

1. **מחליפיו של רבי**

שמעון בני חכם. מאי קאמר? הכי קאמר: אף על פי ששמעון בני חכם, גמליאל בני נשיא. אמר לוי: צריכא למימר? אמר רבי שמעון בר רבי: צריכא לך ולמטלעתך... חנינא בר חמא ישב בראש. לא קיבל רבי חנינא, שהיה ר' אפס גדול ממנו שתי שנים ומחצה. יתיב רבי אפס ברישא, ויתיב רבי חנינא אבראי ואתא לוי ויתיב גביה. נח נפשיה דרבי אפס ויתיב רבי חנינא ברישא, ולא הוה ליה ללוי איניש למיתב גביה וקאתא לבבל. והיינו דאמרי ליה לרב: גברא רבה אקלע לנהרדעא ומטלע, ודריש כלילא שרי, אמר: שמע מינה, נח נפשיה דרבי אפס ויתיב רבי חנינא ברישא, ולא הוה ליה ללוי איניש למיתב גביה וקאתא. ואימא: רבי חנינא נח נפשיה, ור' אפס כדיתיב יתיב, ולא הוה ליה ללוי איניש למיתב גביה וקאתא! איבעית אימא: לוי לר' אפס מיכף הוה כייף ליה; ואי בעית אימא: כיון דאמר ר' חנינא בר חמא ישב בראש, לא סגי דלא מליך, דכתיב בהו בצדיקים: ותגזר אומר ויקם לך. בעל ההפלאה מבאר על פי האמור כאן מהלך המיישב מעשה תמוה.

1. "איקפיד רבי חנינא, אזל רב לגביה תליסר מעלי יומי דכפורי, ולא איפייס... ורבי חנינא היכי עביד הכי? והאמר רבא: כל המעביר על מדותיו - מעבירין לו על כל פשעיו! - אלא, רבי חנינא חלמא חזי ליה לרב דזקפוהו בדיקלא, וגמירי דכל דזקפוהו בדיקלא רישא הוי. אמר: שמע מינה בעי למעבד רשותא. ולא איפייס, כי היכי דליזיל ולגמר אורייתא בבבל[[23]](#footnote-23)".
2. כתב שם רש"י: ,ראה חלום על רב שתלאוהו בדקל, והוא סימן נשיאות ראש וגדולה, ור' חנינא ראש ישיבה היה, כדאמר רבי בשעת פטירתו: חנינא בר חמא ישב בראש, וכשראה חלום זה על רב דאג למות, לפי שאין מלכות נוגעת בחברתה, אמר: אדחייה מהכא, ויברח לבבל מפני, ושם יהיה ראש, ולא נדחין למות בשבילו".
3. פסק הרמ"א: "המוחל לא יהיה אכזרי מלמחול (מהרי"ל), אם לא שמכוון **לטובת המבקש** **מחילה** (גמרא דיומא[[24]](#footnote-24))". הט"ז שם[[25]](#footnote-25) תמה כיצד נלמד זאת מהגמרא ביומא, שם דאג רבי חנינא לכאורה לעצמו.
4. "צ"ל, דאף דלא הי' עדיין ראש, ידע דמקיים בודאי דברי רבי, משום ד'תגזר אומר'.. כיון דעדיין ר"ח לא קיבל על עצמו להיות ראש מפני רב אפס, א"כ מה הי' יראתו? הא כמו כן יוכל לסרב שלא לקבל להיות ראש אפי' לאחר מיתת רב אפס, אלא דאז בהכרח יהי' **רב** ראש בתחלה, **וימות הוא** מהר מפני מלכות דר"ח, נמצא עכ"פ הוא טובת אחד מהם. ושפיר מוכח אפי' טובת המבקש מחילה[[26]](#footnote-26)".

החתם סופר מבאר גם את השיח הקשה בין רבן גמליאל לבין לוי:

"אולי הי' גם לוי ראוי להתמנות. אלא דאינהו הוי קשישו מיני' בשני', כמו ר' אפס שהיה קשיש מר' חנינא ב' שנים ומחצה. וא"נ משום שהטיח דברי' כלפי מעלה ואיטלע, ע"כ הוה ר' חנינא גדול במעש"ט ואפ"ה משו"ה אמר לוי: 'צריכא למימר דר"ג יהיה נשיא' שהרי גדול בשנים **כדי שיהיה זה כסות עינים לעצמו,** שלא נתמנה הוא לראש ישיבה מפני דאינהו קשישו מיני'. וא"ל רשב"ר: 'צריכא לך ולמטלעיתך' דייקא, דר"ג נתמנה נשיא משום דממלא מקום אבותיו ביראה. לאפוקי אתה דאיטלע[[27]](#footnote-27)".

1. **הסתלקותו של רבי**

ההוא יומא דנח נפשיה דרבי, גזרו רבנן תעניתא ובעו רחמי, ואמרי: כל מאן דאמר נח נפשיה דר', ידקר בחרב. סליקא אמתיה דרבי לאיגרא, אמרה: עליוני' מבקשין את רבי והתחתוני' מבקשין את רבי, יהי רצון שיכופו תחתונים את העליונים. כיון דחזאי כמה זימני דעייל לבית הכסא, וחלץ תפילין ומנח להו וקמצטער, אמרה: יהי רצון שיכופו עליונים את התחתונים. ולא הוו שתקי רבנן מלמיבעי רחמי, שקלה כוזא שדייא מאיגרא [לארעא], אישתיקו מרחמי ונח נפשיה דרבי. אמרו ליה רבנן לבר קפרא: זיל עיין. אזל אשכחיה דנח נפשיה, קרעיה ללבושיה ואהדריה לקרעיה לאחוריה, פתח ואמר: אראלים ומצוקים אחזו בארון הקדש, נצחו אראלים את המצוקים ונשבה ארון הקדש! אמרו ליה: נח נפשיה? אמר להו: אתון קאמריתו ואנא לא קאמינא.

יש להבין: כיצד מניעת האמירה תעזור? מדוע היא כה חמורה? מדוע הצורה בה בחר בר קפרא לבשר על מותו של רבי לגיטימית? מבאר הרב קוק: "ידבר בזה על ב' הענינים שנמצאו בהגנת התלמידי חכמים. האחת היא מצד העצם של התורה וקדושתה, אף על פי שלא יעשו פעולה כלל, ואפילו זולת הלמוד וההוראה לרבים פועלת קדושת התורה להגין בעד הכלל ולהרים קרן עם ד' .. אחזו בארון הקודש, פירוש כמו שהארון הקודש היה סתום בכפורת ולא למדו מן הלוחות בפועל, מכל מקום מצד קדושתם הסגוליית נתוספה קדושת בישראל...[[28]](#footnote-28)". דהיינו, התואר רבי מתאר את פועלו הבחירי כמרביץ תורה. אם מסתכלים רק על פן זה, צודקת האמה שאין טעם לחייו, שהרי לא ילמד עוד.

שהוא כ"כוזא שדיא, הוא הרמז דכלי חרס שבירתו זו היא מיתתו, כן הוא גופו של אדם שבירתו[[29]](#footnote-29)".

אולם חכמים גזרו שמי שידגיש את הפן הזה, עוונו גדול, שבעצם קיומו של רבי טמון ערך סגולי גדול בהרבה[[30]](#footnote-30). בר קפרא המשיל את הערך של רבי שאינו מתפקד, לארון, שלא השתמשו בו כלל[[31]](#footnote-31)".

1. הפעם הבאנו את הגמרא מקוטעת בתחילת כל נושא, כי ארכו הדברים. [↑](#footnote-ref-1)
2. ריטב"א. [↑](#footnote-ref-2)
3. פני יהושע. [↑](#footnote-ref-3)
4. רמב"ם הלכות ממרים פרק ו הלכה טו. [↑](#footnote-ref-4)
5. פרק מז, מצווה לב-לו. [↑](#footnote-ref-5)
6. שיטה מקובצת בשם רש"י. [↑](#footnote-ref-6)
7. השגות הרמב"ן לספר המצוות לרמב"ם שורש ב. [↑](#footnote-ref-7)
8. דרכי משה הקצר יורה דעה סימן רמ, סוף אות ז. [↑](#footnote-ref-8)
9. שולחן ערוך יורה דעה סימן רמ אות יט בשם כנסת יחזקאל. [↑](#footnote-ref-9)
10. שולחן ערוך יורה דעה סימן רמ סעיף כב. [↑](#footnote-ref-10)
11. בירור הלכה, דף קג עמוד א ציון ל אות ב. [↑](#footnote-ref-11)
12. בית יוסף. [↑](#footnote-ref-12)
13. דף על הדף, בשם בעל 'פני מנחם', האדמו"ר מגור. [↑](#footnote-ref-13)
14. דף על הדף בשם הרב אלישיב. [↑](#footnote-ref-14)
15. דף על הדף בשם יערות דבש. [↑](#footnote-ref-15)
16. ברכות דף נב עמוד ב. [↑](#footnote-ref-16)
17. מסכת מגילה דף כח עמוד ב. [↑](#footnote-ref-17)
18. נופת צופים: אולי הוא אותו כובס שאמר לרבי שהחיה אותו בלימודו (נדרים דף מא עמוד א). [↑](#footnote-ref-18)
19. "עשו לו ח"י מעמדות ומושבות, ובכל מעמד כזה היו מתאספים להספיד והורידו אותו לבית שערים, כי שם נקבר. ונתארך להם היום עַד שֶׁהָיָה כָּל אֶחָד וְאֶחָד מַגִּיעַ לְבֵיתוֹ וּמְמַלֵּא לוֹ חָבִית שֶׁל מַיִם וּמַדְלִיק אֶת הַנֵּר. כֵּיוָן שֶׁשָּׁקְעָה להם הַחַמָּה קרא התרנגול, כי השעה הייתה כבר שעת הבוקר רק שהקב"ה העמיד להם חמה כדי שלא יתעצלו להספיד את רבי. כיון שראו שבאו לביתם בשבת, התחילו לצער עצמם. אמרו, אולי חיללנו שבת! יצאה בת קול ואמרה להם: כָּל מִי שֶׁלֹּא נִתְעַצֵּל בְּהֵסְפֵּידוֹ שֶׁל ר' - יְהֵא מְבוּשׁר לְחַיֵּי הָעוֹלָם הַבָּא, חוץ מאותו כובס שהיה בא אצל רבי בכל יום לכבס את מצעותיו, ובאותו יום לא בא. כיון ששמע שלא זכה להשתתף בהספדו של רבי ולא הוזמן לחיי העוה"ב, הצטער ועלה על הגג והפיל עצמו ומת . ויצאה בת קול ואמרה וְאֲפִילוּ קָצְרָה- אפילו הכובס" (ידיד נפש כתובות פרק יב הלכה ג). [↑](#footnote-ref-19)
20. מובא בדף על הדף. [↑](#footnote-ref-20)
21. בסקירת התאבדויות משום כפרה, כולל המעשה ביקום איש צרורות, האריך כאן בחישוקי חמד. [↑](#footnote-ref-21)
22. דהיינו שמאס בחיים ולקחוהו למעלה. דרך זו של המהר"ל יש בה כדי לבאר מקורות נוספים המתארים התאבדות. כגון סיום המעשה בחנה ושבעת בניה:

"תימה, למה המיתה עצמה בחנם, וי"ל שרצו גם כן לכופה לע"ז. אמנם [נראה] דמה שאמר אף היא עלתה לגג, רמז על שהפילה עצמה מן הגובה שהוא החיים, **שנבחר לה מות מחיים** ומסרה עצמה למות, והשם יתברך **עשה רצונה** ומתה" (חידושי אגדות למהר"ל גיטין דף נז עמוד ב). על פי זה חשבתי לבאר את המעשה בחשמונאית האחרונה:

"הורדוס עבדא דבית חשמונאי הוה, נתן עיניו באותה תינוקת.." כי חזת ההיא ינוקתא דקא בעי למינסבה, סליקא לאיגרא ורמא קלא, אמרה: כל מאן דאתי ואמר מבית חשמונאי קאתינא - עבדא הוא, דלא אישתיירא מינייהו אלא ההיא ינוקתא, וההיא ינוקתא נפלה מאיגרא לארעא" (מסכת בבא בתרא דף ג עמוד ב). ההסטוריה מספרת על מרים החשמונאית שנישאה להורדוס, ואף ילדה לו בנים. אולם המדרש מתייחס לכוונתה כעיקר. באחרית ימיה הקצרים עמדה מול הורדוס, אע"פ שידעה שתשלם על כך בחייה. והיינו 'נפילה מן הגג'. [↑](#footnote-ref-22)
23. מסכת יומא דף פז עמוד ב. [↑](#footnote-ref-23)
24. הגהה לשולחן ערוך אורח חיים סימן תרו סעיף א. [↑](#footnote-ref-24)
25. ס"ק ב. [↑](#footnote-ref-25)
26. הפלאה. [↑](#footnote-ref-26)
27. היה עיכוב גם בכניסתו של לוי לעולם הבא, ורק שמואל הצליח בזה (ברכות דף יח עמוד ב). [↑](#footnote-ref-27)
28. טוב רואי. [↑](#footnote-ref-28)
29. מהרש"א. עיין שם באריכות. [↑](#footnote-ref-29)
30. לעיל הערה 15 הבאנו בשם הרב יהונתן אייבשיץ פשט, שרבי אכן לא בדיוק מת. [↑](#footnote-ref-30)
31. הרחבנו בכל עניין זה בעיוננו למסכת יומא דף נב. [↑](#footnote-ref-31)